Rutanja Olda
Rutanja Olda (angļu: Rutanya Alda, īstajā vārdā Rūta Skrastiņa; dzimusi 1942. gada 13. oktobrī) ir latviešu izcelsmes Holivudas aktrise. Filmējusies kopš 1968. gada. Iespējams, pazīstamākā filma ar Oldas piedalīšanos ir piecu Amerikas Kinoakadēmijas balvu laureāte 1978. gada Maikla Čimino filma "Briežu mednieks". Piedalījusies arī filmās "Rokijs 2" (1979), Mommie Dearest (1981), Amityville II: The Possession (1982), Girls Nite Out (1982), Steel (1997), Stolen (2009), Ovum (2015). Tēlojusi lomas arī dažādos TV seriālos, tai skaitā, piedalījusies piecās "Santabarbara" sērijās un divās "Likums un kārtība" sērijās.